Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: engedélyezéséről szóló 21/1993. (VIII. 17.) KHVM rendeletet.
Paragraph Index: 489

10. Záró rendelkezések 10.1. A híd kezelőjének a 2. pont szerinti hídnyilvántartásra a meglévő hidak esetében a rendelet hatálybalépését követő két éven belül fokozatosan kell áttérnie. Új hídtörzslapot csak újonnan épült vagy kezelésre átvett hidakról kell készíteni. A meglevő hidak hídlapját vagy törzskönyvét legalább azok fennmaradásáig meg kell őrizni. 10.2. A hídtörzslap 3.3. pont szerinti mellékleteit a fellelhető tervtári anyagból kell összeállítani. A hiányzó iratokról tételes felsorolást kell készíteni. Hiányzó hídtervek esetén a tényleges állapotnak megfelelő terveket a híd legközelebbi fővizsgálata során vagy azt megelőzően a híd kezelője köteles elkészíttetni. 10.3. A hidak kezelői a rendelet hatálybalépését követő fél éven belül kötelesek a kezelésükben (tulajdonukban) lévő hidak 8. pont szerinti fővizsgálatára a korábbi időszakos vizsgálatokhoz igazodó végrehajtási tervet készíteni. A végrehajtási tervben továbbra is fővizsgálatra kötelezettnek kell tekinteni a kialakítása, anyaga vagy egyéb ok miatt a korábbi előírások szerint időszakos vizsgálatra rendelt hidakat, mindaddig amíg az engedélyezésre jogosult hatóság a fővizsgálat elvégzése alól felmentést nem ad. Az oktatási miniszter 1/1999. (I. 14.) OM rendelete a művelődési és közoktatási miniszter által adományozható művészeti és oktatási szakmai díjakról

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes